Akciju sabiedrība “Latvenergo”		       Pasūtījuma līguma vispārīgie noteikumi
VISPĀRĪGIE NOTEIKUMI
1. Līguma struktūra
Līgums sastāv no:
Speciālajiem noteikumiem;
Vispārīgajiem noteikumiem;
Pielikumiem.
Ja, interpretējot Līguma saturu, rodas pretrunas starp Līguma speciālajiem noteikumiem, Līguma vispārīgajiem noteikumiem un/vai Līguma pielikumiem, primāri prevalē Līguma speciālie noteikumi, sekundāri – Līguma vispārīgie noteikumi un Līguma pielikumi secībā, kā tie norādīti Līguma speciālo noteikumu 9.punktā.
Līguma vispārīgajos noteikumos un Līguma pielikumos tiek pielietoti Līguma speciālajos noteikumos definētie jēdzieni.
No Līguma vispārīgajiem noteikumiem piemērojamā Līguma izpildes kārtība tiek noteikta Līguma speciālajos noteikumos.
Līguma izpildes kārtība
(A) Pasūtījuma pieteikšana
Pasūtījums ir uzskatāms par saskaņotu un nodotu Izpildītājam izpildei Līguma spēkā stāšanās dienā.
(B) Pasūtījuma piegāde vai izpilde
Preces Pasūtījumu (vai tā daļas) Izpildītājs piegādā atbilstoši Līguma pielikumā (Pasūtījuma specifikācija) norādītajam sortimentam, apjomam, saņemšanas vietām, termiņiem un citiem noteikumiem.
Izpildītājs ne vēlāk kā 2 (divas) darba dienas pirms paredzētās piegādes rakstveidā ar e-pastu paziņo Līguma pielikumā (Pilnvarotās personas un Kontaktpersonas) norādītajai Pasūtītāja kontaktpersonai, ka Pasūtījums tiks piegādāts noteiktajā vietā, norādot Pasūtījuma piegādātāja kontaktinformāciju (autotransporta marka un valsts reģistrācijas numurs, piegādātāja vārds, uzvārds) caurlaižu pieteikšanai, un Pasūtītājs to varēs saņemt. Pasūtītājs nodrošina Pasūtījuma pieņemšanu tā darba laikā.
(C) Pasūtījuma nodošana-pieņemšana
[bookmark: _Ref529447140]Preces Pasūtījumu (vai tā daļas) Izpildītājs nodod Pasūtītājam kopā ar preču piegādes dokumentiem, kas ir noformēti atbilstoši piemērojamajiem normatīvajiem aktiem. Atsevišķos gadījumos, Līdzējiem vienojoties, preces Pasūtījums (vai tā daļa) var tikt nodots ar preces nodošanas-pieņemšanas aktu.
[bookmark: _Ref529969998]Izpildītājs kopā ar precēm nodod Pasūtītājam šo preču tehnisko dokumentāciju, izcelsmes un garantijas sertifikātus, kā arī citus dokumentus, kas nepieciešami šo preču pilnvērtīgai lietošanai, darbībai, funkcionalitātei.
[bookmark: _Ref529448921]Pasūtītājs, pieņemot Pasūtījumu, ir tiesīgs izlases veidā pārbaudīt piegādāto preču atbilstību un kvalitāti. Ja kāda no precēm neatbilst Līgumā noteiktajām prasībām, tostarp – ja preces nav piegādātas noteiktajā apjomā – Pasūtītāja pilnvarots pārstāvis sagatavo defektu aktu, ko paraksta Līdzēju pilnvaroti pārstāvji. Līdzēji, vienojoties, defektu aktā nosaka trūkumu novēršanas termiņu, kas nav garāks par Līguma pielikumā (Pasūtījuma specifikācija) noteikto Pasūtījuma izpildes termiņu. Turklāt šajā gadījumā Pasūtītājs ir tiesīgs nepieņemt un neapmaksāt Pasūtījumu daļā par bojātām precēm. Izpildītājs, defektu aktā noteiktajā termiņā, novērš defektu aktā konstatētos trūkumus uz sava rēķina un maksā Pasūtītājam līgumsodu par Pasūtījuma izpildes nokavējumu saskaņā ar Līguma vispārīgo noteikumu 4.3.punktu. Aktā norādītais trūkumu novēršanas termiņš nav uzskatāms par Pasūtījuma (vai tā attiecīgā posma) izpildes termiņa pagarinājumu. Gadījumā, ja Izpildītājs atsakās parakstīt defektu aktu, to paraksta Pasūtītājs vienpusēji, un tas ir saistošs Izpildītājam.
Pasūtījuma ietvaros piegādājamās preces uzskatāmas par piegādātām un nodotām Pasūtītājam ar brīdi, kad Līdzēju pilnvarotie pārstāvji abpusēji parakstījuši piegādes dokumentus par attiecīgajām precēm vai attiecīgu preces nodošanas-pieņemšanas aktu, un Izpildītājs nodevis Pasūtītājam Līguma vispārīgo noteikumu 2.5.punktā minētos dokumentus.
[bookmark: _Ref529448924]Pasūtītājam ir tiesības 14 (četrpadsmit) dienu laikā celt pretenzijas par preču pieņemšanas laikā nekonstatētu iztrūkumu, defektu un/vai transportēšanas laikā radītiem bojājumiem. Attiecībā uz slēptiem defektiem, Pasūtītājam ir tiesības celt pretenzijas visā Garantijas termiņā. Ja Pasūtītājs ir cēlis pretenzijas šajā punktā noteiktajos termiņos, Izpildītājs, saskaņā ar Pasūtītāju savstarpēji noteikto termiņu (kas nav garāks par Līguma pielikumā (Pasūtījuma specifikācija) noteikto Pasūtījuma izpildes termiņu), uz sava rēķina novērš iztrūkumu un/vai nomaina bojāto preci, kā arī maksā Pasūtītājam līgumsodu saskaņā ar Līguma vispārīgo noteikumu 4.4.punktu.
(D) Norēķini
Kopējā Līguma summa par Pasūtījumu tiek noteikta Līguma speciālajos noteikumos, ievērojot Līguma pielikumā (Pasūtījuma specifikācija) noteiktās cenas. Kopējā Līguma summa ietver sevī jebkādus saistītos izdevumus, tostarp, bet ne tikai - piegādes, iepakojumu, materiālu, izstrādājumu, iekārtu, transporta, u.c. izmaksas, kā arī visus attiecināmos nodokļus un nodevas. 
Savstarpējos rēķinus Līdzēji izraksta un nosūta uz Līguma pielikumā (Pilnvarotās personas un Kontaktpersonas) norādīto otra Līdzēja kontaktpersonas e-pasta adresi vai, ja tāda ir norādīta, pasta adresi. Savstarpējie rēķini var tikt izrakstīti un izsniegti Pasūtījuma pieņemšanas vietā Pasūtījuma nodošanas-pieņemšanas laikā. Izpildītājs nodrošina savu atbilstību kredītiestāžu un maksājumu iestāžu prasībām Līgumā paredzēto norēķinu veikšanai ar Pasūtītāju (Pasūtītāja kredītiestāde ir norādīta Līguma rekvizītu daļā).
Samaksa par Pasūtījuma izpildi tiek veikta ar pēcapmaksu. Pēcapmaksa par Pasūtījuma izpildi tiek veikta ar pārskaitījumu uz Izpildītāja iesniegtajā attaisnojuma dokumentā (rēķins, preču piegādes dokuments, kurš satur attaisnojuma dokumenta rekvizītus) norādīto Izpildītāja kredītiestādes kontu, kurš atbilst Līgumā norādītajam Izpildītāja kredītiestādes kontam. Pasūtītājs veic samaksu 30 (trīsdesmit) dienu laikā pēc Pasūtījuma (vai tā posma) izpildes, attiecīga dokumenta par Pasūtījuma vai tā daļas nodošanu-pieņemšanu (preču piegādes dokuments, starpakts, nodošanas-pieņemšanas akts) abpusējas parakstīšanas, ja tāds attiecināms uz Pasūtījuma izpildi, un attiecīga attaisnojuma dokumenta no Izpildītāja saņemšanas. Par samaksas brīdi uzskatāms Pasūtītāja maksājuma uzdevuma datums. 
Līdzēju atbildība
Līdz Pasūtījuma pilnīgai izpildei un nodošanai, Izpildītājs:
uzņemas visu risku par Pasūtījuma pilnīgu vai daļēju bojāeju;
uzņemas visu risku par nelaimes gadījumiem ar cilvēkiem, par materiālu, iekārtu vai cita īpašuma bojāšanu vai iznīcināšanu (gan Pasūtītājam, gan trešajam personām), tostarp arī par nejaušu gadījumu;
ir atbildīgs par darba drošības, ugunsdrošības, apkārtējās vides aizsardzības, kā arī piemērojamo normatīvo aktu ievērošanu, kas attiecināmi uz šāda Pasūtījuma izpildi. 
Līdzēji ir atbildīgi par to darbības/bezdarbības rezultātā otram Līdzējam nodarītajiem tiešajiem zaudējumiem.
Pasūtītājam ir tiesības jebkādus piemērojamos līgumsodus un/vai radušos tiešos zaudējumus bezstrīdus kārtībā ieturēt no Līguma izpildes nodrošinājuma, ja tāds pastāv, un/vai ieturēt ieskaita kārtībā par līgumsoda un/vai tiešo zaudējumu summu, samazinot Izpildītājam veicamos maksājumus, un/vai izrakstīt Izpildītājam līgumsoda rēķinu.
Izpildītājs garantē un nodrošina Pasūtījuma izpildījuma labu kvalitāti, funkcionālo darbību, drošu ekspluatāciju, atbilstību izgatavotāja tehniskajai dokumentācijai, šī Līguma noteikumiem un Pasūtījuma specifikācijai, kvalitātes sertifikātam un/vai atbilstības sertifikātam un Latvijas Republikas normatīvajiem aktiem.
Ja Pasūtījuma izpildes ietvaros Izpildītāja rīcības rezultātā ir noticis intelektuālā īpašuma pārkāpums un pret Pasūtītāju tiek celta pretenzija, Izpildītājs apņemas segt visas izmaksas un tiešos zaudējumus, kas radīsies Pasūtītājam šīs pretenzijas atspēkošanas rezultātā. Izpildītājs sedz arī visas izmaksas un maksā zaudējumu atlīdzību, kas piespriestas trešajām personām. Vienojoties ar Pasūtītāju, Izpildītājs, uz sava rēķina, var nodrošināt Pasūtītājam tiesības turpināt lietot Pasūtījuma izpildes rezultātu, aizstāt to vai mainīt to tādā veidā, lai tas neradītu intelektuālā īpašuma pārkāpumus. 
Pasūtītāja apstiprinātajās politikās ir noteikts, ka Pasūtītāja darbiniekiem un sadarbības partneriem, ieskaitot Izpildītāju un tā apakšuzņēmējus, savā darbībā jāievēro augstus ētikas standartus. Atbilstoši politikām, gadījumā, ja Pasūtītājam rodas būtiskas aizdomas par koruptīvām vai krāpnieciskām darbībām saistībā ar Līguma izpildi, Pasūtītājam ir tiesības Pasūtījuma izpildes laikā un 365 dienu laikā pēc Līguma izbeigšanas pieprasīt informāciju un/vai veikt auditu/pārbaudi saistībā ar Līguma izpildi. Audita/pārbaudes veicēju izvēlas un darbus apmaksā Pasūtītājs. Audita/pārbaudes rezultātā iegūtā informācija ir konfidenciāla un nav izpaužama trešajām personām. Pasūtītājs nodrošina, ka audita/pārbaudes veicējs ievēro šī Līguma noteikumus par konfidencialitāti. Izpildītājam ir pienākums šajā punktā noteiktās prasības iekļaut arī līgumos, ko tas slēdz ar apakšuzņēmējiem šī Līguma izpildes nodrošināšanai. Ja Pasūtītājs konstatē, ka Izpildītājs vai tā apakšuzņēmēji nesadarbojas ar Pasūtītāju šī punkta izpildē, tad Pasūtītājam ir tiesības vienpusēji ar rakstveida paziņojumu mēnesi iepriekš izbeigt Līgumu. 
Līdzēji, parakstot Līgumu, apliecina, ka Līguma izpildē ievēros starptautiskās sankcijas un nacionālās sankcijas (tai skaitā tādas Ziemeļatlantijas līguma organizācijas dalībvalsts sankcijas, kuras saskaņā ar Finanšu un kapitāla tirgus komisijas normatīvajiem noteikumiem būtiski ietekmē finanšu un kapitāla tirgus dalībnieku vai finanšu un kapitāla tirgus intereses) Starptautisko un Latvijas Republikas nacionālo sankciju likuma un uz tā pamata izdotu tiesību aktu izpratnē (turpmāk – Sankcijas) un veiks visas nepieciešamās darbības, lai nodrošinātu, ka Līdzēju sadarbība ar to apakšuzņēmējiem neradītu otram Līdzējam nekādus papildu Sankciju riskus, tostarp, bet ne tikai, nodrošinot Līdzēju sadarbību ar tādiem apakšuzņēmējiem, kuru dalībnieku vai akcionāru struktūra ir skaidra un pārbaudāma. 
Līdzējam ir pienākums nekavējoties pienācīgā kārtībā informēt otru Līdzēju, ja tas ir konstatējis tādu Sankciju pārkāpumu saistībā ar Līguma izpildi savā vai savu apakšuzņēmēju darbībā vai kāda no valdes vai padomes locekļu, tiešo vai netiešo dalībnieku, akcionāru, patieso labuma guvēju saistību ar Sankcijām vai paša Līdzēja vai iepriekšminēto ar viņu saistīto personu apsūdzēšanu vai sodīšanu Eiropas Savienībā saistībā ar noziedzīgi iegūtu līdzekļu legalizāciju, terorismu vai tā finansēšanu, stratēģiskās nozīmes preču aprites pārkāpumiem.
Izpildītājam ir pienākums pēc Pasūtītāja pieprasījuma, lai Pasūtītājs varētu pārliecināties par Sankciju ievērošanu, ne vēlāk kā 5 (piecu) darba dienu laikā, ja vien Līdzēji nav vienojušies par citu termiņu, sniegt Pasūtītājam:
uz pārbaudāmiem faktiem balstīto informāciju (fiziskajām personām – vārds, uzvārds, dzimšanas gads, pilsonības valsts; juridiskajām personām – nosaukums, reģistrācijas valsts, reģistrācijas numurs) par Izpildītāja valdes vai padomes locekļiem, tiešajiem vai netiešajiem dalībniekiem, akcionāriem, patiesajiem labuma guvējiem vai personām, kas citādi faktiski kontrolē Izpildītāju;
informāciju vai dokumentus par Līguma izpildei nepieciešamo preču un/vai materiālu izcelsmes valsti, ražotāju, piegādes maršrutu, ja šādām precēm un/vai materiāliem Eiropas Savienības tiesību aktos Līguma darbības laikā ir noteikti vai 12 (divpadsmit) mēnešus pirms Līguma noslēgšanas bija noteikti importa, eksporta vai tranzīta ierobežojumi.  
Izpildītājs apliecina, ka ir iepazinies un piekrīt, ka saistībā ar Latvijas Republikas nacionālās drošības normatīvo aktu prasībām Izpildītājam un tā darbiniekam/-iem var tikt liegta vai anulēta jau izsniegtā atļauja/pieeja AS "Latvenergo" ražošanas un administratīvajiem objektiem. Gadījumā, ja šī atļauja/pieeja konkrētam darbiniekam tiek liegta vai anulēta, Izpildītājs apņemas pēc iespējas īsākā termiņā, bet ne ilgāk kā 1 (viena) mēneša laikā aizvietot konkrēto darbinieku ar citu atbilstoši kvalificētu darbinieku un neizvirza pret Pasūtītāju nekāda veida pretenzijas, kā arī nepieprasa atmaksāt saistībā ar šādu darbinieka maiņu radušos zaudējumus. Ja šajā termiņā neizdodas īstenot darbinieka aizvietošanu, Līdzējiem ir tiesības vienoties par Līguma izpildes termiņa pagarinājumu par tādu periodu, kurā Izpildītājs, objektīvi pierādot apstākļus, apņemas nodrošināt darbinieka aizvietošanu, vai arī Līdzēji vienojas par Līguma izbeigšanu.
Līgumsodi
Līgumsoda samaksa neatbrīvo Līdzējus no Līgumā noteikto saistību izpildes un tiešo zaudējumu atlīdzināšanas.
Līgumsoda rēķini, ja tādi ir izrakstīti, tiek apmaksāti rēķinā norādītāja termiņā, kas nav īsāks par 10 (desmit) darba dienām no rēķina izrakstīšanas datuma. 
Izpildītāja līgumsodi
[bookmark: _Ref529969981]Par Līgumā noteikto termiņu (tostarp arī Pasūtījuma izpildes termiņu) neievērošanu, Izpildītājs maksā līgumsodu 0.5% (nulle komats pieci procenti) apmērā no kavēta Pasūtījuma summas bez PVN par katru kavējuma dienu, bet ne vairāk kā 10% (desmit procenti) no kavētā Pasūtījuma summas bez PVN.
[bookmark: _Ref529447047]Par Pasūtījuma vai tā daļas izpildes (kvalitātes, funkcionalitātes, specifikācijas) neatbilstību Līguma noteikumiem, Izpildītājs maksā līgumsodu 10% (desmit procenti) apmērā no neatbilstoši izpildītā Pasūtījuma vai tā daļas summas bez PVN.
Ja Izpildītājs nenodrošina nekvalitatīvas/neatbilstošās preces apmaiņu Līgumā noteiktajā kārtībā, Izpildītājs atmaksā Pasūtītājam nekvalitatīvās/neatbilstošās preces summu un maksā līgumsodu 10% (desmit procenti) apmērā no neapmainītās preces summas bez PVN.
Gadījumā, ja Pasūtītājs izbeidzis Līgumu pamatojoties uz Līguma vispārīgo noteikumu 12.2. un/vai 12.3.punktu, Izpildītājs maksā līgumsodu par saistību neizpildi 5% (pieci procenti) apmērā no Līgumcenas.
Izpildītājs apņemas Līguma spēkā esamības laikā nepieļaut Pasūtītāja darbinieku paralēlu (vienlaicīgu) nodarbinātību un neslēgt darba līgumus vai citus civiltiesiska rakstura līgumus par noteikta darba veikšanu ar Pasūtītāja darbinieku. Slēgt darba līgumus vai citus civiltiesiska rakstura līgumus par noteikta darba veikšanu ar Pasūtītāja darbinieku, Izpildītājs drīkst tikai gadījumā, ja ir saņemta Pasūtītāja rakstiska piekrišana. Gadījumā, ja ir notikusi paralēla (vienlaicīga) Pasūtītāja darbinieka nodarbināšana bez Pasūtītāja piekrišanas un Izpildītājs nespēj pierādīt, ka ir veiktas nepieciešamās darbības, lai nodrošinātu šajā punktā Izpildītājam noteiktā darbinieka paralēlas (vienlaicīgas) nodarbinātības aizlieguma izpildi (piemēram, saņemts darbinieka apliecinājums, ka starp darbinieku un  Pasūtītāju nepastāv darba tiesiskās attiecības), Pasūtītājam ir tiesības aprēķināt Izpildītājam līgumsodu 5 (piecu) Latvijas Republikā noteikto minimālo mēneša darba algu apmērā par katru pārkāpuma gadījumu. Līdzēji vienojas, ka šajā punktā noteiktais nodarbinātības ierobežojums attiecināms tikai uz paralēlu (vienlaicīgu) darbinieka nodarbināšanu gan pie Pasūtītāja, gan pie Izpildītāja, un tas neietekmē parastu secīgu personāla apriti darba tirgū, kuras rezultātā darbinieks izbeidz darba tiesiskās attiecības ar Pasūtītāju un nodibina darba tiesiskās attiecības ar Izpildītāju.
Pasūtītāja līgumsodi
Par samaksas termiņu neievērošanu, Pasūtītājs maksā līgumsodu 0.5% (nulle komats pieci procenti) apmērā no kavētā maksājuma summas bez PVN par katru kavējuma dienu, bet ne vairāk kā 10% (desmit procenti) no kavētā maksājuma summas bez PVN. 
Gadījumā, ja Līgums izbeigts no Izpildītāja puses, pamatojoties uz Līguma vispārīgo noteikumu 12.4.punktu, Pasūtītājs maksā līgumsodu par saistību neizpildi 5% (pieci procenti) apmērā no Līgumcenas. 
Līguma vispārīgo noteikumu 4.8. un 4.9.punktā noteiktais līgumsods netiek aprēķināts gadījumos, kad Izpildītājam un/vai Līguma vispārīgo noteikumu 12.3.1.punktā norādītajām personām ir piemērotas Sankcijas un tādēļ maksājumu veikt nav iespējams.
Līguma izpildes nodrošinājuma noteikumi
Šīs nodaļas noteikumi ir piemērojami, ja Līguma speciālajos noteikumos ir paredzēts pienākums Izpildītājam iesniegt Līguma izpildes nodrošinājumu.
Līguma izpildes nodrošinājumu var iesniegt kā:
kredītiestādes garantiju;
apdrošināšanas polisi;
ja tas paredzēts Līguma iepirkuma procedūras dokumentos un/vai Līguma speciālajos noteikumos – naudas summas iemaksu Pasūtītāja kredītiestādes kontā.
Līguma izpildes nodrošinājumam, neatkarīgi no iesniegtā Līguma izpildes nodrošinājuma veida, ir jāparedz nodrošinājuma izsniedzēja pienākums beznosacījuma kārtībā un pēc Pasūtītāja pirmā pieprasījuma samaksāt Pasūtītājam tā pieprasītās summas nodrošinājumu.  Līguma izpildes nodrošinājuma saturam jābūt saskaņotam ar Pasūtītāju. 
Gadījumā, ja Līguma izpildes nodrošinājums tiek iesniegts kā apdrošināšanas polise, tajā ir jābūt norādītam, ka apdrošināšanas polise ir neatsaucama un pēc Pasūtītāja pirmā rakstveida pieprasījuma beznosacījuma kārtībā, ne vēlāk kā 30 (trīsdesmit) dienas no pieprasījuma iesniegšanas tiks izmaksāta pieprasītā nodrošinājuma summa, neprasot Pasūtītājam pamatot savu prasību, un ka pievienotie apdrošināšanas noteikumi nevar apgrūtināt vai jebkādā veidā grozīt šo noteikto nodrošinājuma summas izmaksas kārtību. Apdrošināšanas prēmijas samaksai ir jābūt veiktai pilnā apmērā un apdrošināšanas prēmijas samaksu apliecinošu dokumentu Izpildītājam ir jāiesniedz Pasūtītājam vienlaikus ar apdrošināšanas polisi. 
Līguma izpildes nodrošinājumā (gan kredītiestādes garantijā, gan apdrošināšanas polisē) ir jābūt norādītam, ka tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām ("The ICC Uniform Rules for Demand Guaranties", ICC Publication, No.758) un visus strīdus saistībā ar šo nodrošinājumu izskata Latvijas Republikas tiesa.
[bookmark: _Ref529449222]Līguma izpildes nodrošinājumam ir jābūt spēkā līdz pilnīgai Pasūtījuma izpildei un pieņemšanai un 30 (trīsdesmit) dienas pēc tam. Gadījumā, ja Pasūtījums netiek izpildīts Līgumā noteiktajā termiņā vai Līdzēji vienojas par Pasūtījuma termiņa pagarināšanu, Izpildītājam ir pienākums pagarināt Līguma izpildes nodrošinājumu par termiņu, kas ir vienāds ar Pasūtījuma izpildes termiņa pagarinājumu.
Kredītiestādes garantijas vai apdrošināšanas polises iesniegšanas gadījumā Izpildītājam ir jāiesniedz Pasūtītājam dokumenta oriģināls.
Pasūtītājs Līguma izpildes nodrošinājumu ietur:
lai kompensētu Pasūtītājam radītos tiešos zaudējumus un/vai lai ieturētu Izpildītājam piemērojamos līgumsodus – to aprēķinātajā apmērā;
gadījumā, ja Līguma izpildes nodrošinājums ir jāpagarina atbilstoši Līguma vispārīgo noteikumu 5.6.punktam, bet Izpildītājs to nedara – tā pilnā apmērā.
Līguma izpildes nodrošinājumu Pasūtītājs atgriež un/vai izbeidz sekojošā kārtībā:
Gadījumā, ja Līguma izpildes nodrošinājums ir kredītiestādes garantija vai apdrošināšanas polise, Pasūtītājs, ja Līguma izpildes nodrošinājuma izsniedzējs to pieprasa, nosūta tam rakstveida paziņojumu par Izpildītāja atbrīvojumu no saistībām un/vai atgriež Līguma izpildes nodrošinājuma dokumentu oriģinālus.
Gadījumā, ja Līguma izpildes nodrošinājums ir naudas summas iemaksa, Pasūtītājs to pilnā apmērā vai atlikušās neieturētās daļas apmērā pārskaita uz Līgumā norādīto Izpildītāja kredītiestādes kontu 10 (desmit) darba dienu laikā pēc Līguma izpildes nodrošinājuma izbeigšanās atbilstoši Līguma vispārīgo noteikumu 5.6.punktam.
Garantija
Izpildītājs uzņemas atbildību par trūkumiem (t.sk. bojājumiem, defektiem vai neatbilstību Līguma vai normatīvo aktu prasībām) attiecībā uz Pasūtījumu, kas radušies garantijas termiņā.
Izpildītāja garantija neaptver pierādāmus trūkumus, bojājumus vai atteices, kas rodas sakarā ar:
Pasūtījuma ekspluatāciju neatbilstoši tā ekspluatācijas norādījumiem (ražotāja instrukcijām);
pierādāmu lietotāju nolaidību, nepareizu Pasūtījuma lietojumu vai apzinātu bojāšanu;
neatļautu izmaiņu veikšanu, remontēšanu vai pārbaudi, neapstiprinātu detaļu lietošanu  vai atsevišķu Pasūtījuma sastāvdaļu (komponenšu) apvienošanu vai savienošanu veidā, kas ir pretrunā ar ražotāja instrukcijām;
nepārvaramas varas apstākļiem.
Izpildītājs, garantijas termiņā saņemot Pasūtītāja rakstveida paziņojumu, uzņemas uz sava rēķina novērst bojājumus, trūkumus vai neatbilstību Līguma vai normatīvo aktu prasībām. 
Pasūtītāja kontaktpersona rakstveidā ar e-pastu paziņo Līguma pielikumā (Pilnvarotās personas un Kontaktpersonas) norādītajai Izpildītāja kontaktpersonai konstatētos trūkumus Pasūtījuma izpildē. Pasūtītāja paziņojums tiks uzskatīts par saņemtu tā nosūtīšanas dienā. Izpildītājs 2 (divu) darba dienu laikā no Pasūtītāja paziņojuma saņemšanas dienas apstiprina paziņojuma saņemšanu, norādot konstatēto trūkumu novēršanas termiņu un kārtību (t.sk., gadījumā, ja tas ir nepieciešams, vienojoties par vietu un laiku, kad Izpildītāja pilnvarotā persona ieradīsies saņemt bojāto/neatbilstošo Pasūtījumu/tā daļu). Trūkumu novēršanas termiņš un kārtība tiek uzskatīta par saskaņotu, kad Pasūtītājs rakstveidā ar e-pastu akceptēja Izpildītāja attiecīgo piedāvājumu. 
Gadījumā, ja Izpildītājs Līguma vispārīgo noteikumu 6.4.punktā noteiktajā kārtībā nesaskaņo ar Pasūtītāju konstatēto trūkumu novēršanas termiņu un kārtību, Pasūtītājs ir tiesīgs vienpusēji sagatavot defektu aktu, un tas ir saistošs Izpildītājam. 
Gadījumā, ja Līdzēji nevar vienoties par konstatēto trūkumu piekritību garantijai vai nepieciešamajiem trūkumu novēršanas termiņiem, vai garantijas ietvaros veikto darbu kvalitāti, Līdzēji var vienoties par ekspertu komisijas (līdz trim ekspertiem) iesaistīšanu strīda risināšanā, kuras slēdziens ir izšķirošs. Ekspertu komisijas izdevumus Līdzēji sedz vienādās daļās.
[bookmark: _Ref529448619]Gadījumā, ja Izpildītājs nenovērš uz garantiju attiecināmos trūkumus noteiktajā termiņā vai Līdzēji nespēj vienoties par ekspertu komisiju, Pasūtītājs ir tiesīgs veikt trūkumu novēršanu saviem spēkiem vai pieaicinot trešās personas. Izpildītājs šādā gadījumā atlīdzina Pasūtītājam visus ar trūkumu novēršanu saistītos izdevumus.
Pilnvarojums
Līguma izpildes nolūkos izsniegtie pilnvarojumi un kontaktpersonas noteiktas Līguma pielikumā (Pilnvarotās personas un Kontaktpersonas).
Īpašumtiesības
Visas īpašuma tiesības attiecībā uz Pasūtījumu (precēm), pēc Pasūtījuma (preces) apmaksas pilnā apmērā, pieder Pasūtītājam.
Apakšuzņēmēji
Apakšuzņēmēju un tiem uzticēto darbu saraksts tiek noteikts Līguma pielikumā (Apakšuzņēmēju un tiem nodoto darbu saraksts). Izpildītājs ir tiesīgs nomainīt apakšuzņēmējus vai iesaistīt papildu apakšuzņēmējus tikai iepriekš rakstveidā saskaņojot ar Pasūtītāju.
Izpildītājs uzņemas pilnu atbildību par apakšuzņēmēju veikto darbu, par izpildes termiņu ievērošanu darbiem, kurus veic apakšuzņēmēji, un nodarītajiem tiešajiem zaudējumiem, kā arī veic to darbu apmaksu.
Pasūtītājs neatbild par Izpildītāja saistībām, kuras tas uzņēmies attiecībā pret apakšuzņēmējiem un trešajām personām, lai nodrošinātu Līguma izpildi vai saistībā ar Līgumu.
Piesaistot apakšuzņēmēju atbilstoši Sabiedrisko pakalpojumu sniedzēju iepirkumu likuma (turpmāk – SPSIL) prasībām, Izpildītājs iesniedz Pasūtītājam rakstveida iesniegumu par apakšuzņēmēju maiņu vai papildu apakšuzņēmēja piesaisti, vai apakšuzņēmējiem uzticēto darbu sarakstu grozījumiem, iesniegumam pievienojot vienošanās protokolu ar apakšuzņēmēju, kā arī apakšuzņēmēja kvalifikācijas dokumentus tādā apmērā, kā tas prasīts SPSIL un iepirkuma procedūras dokumentos.
[bookmark: _Ref529448740]Pasūtītājs nepiekrīt apakšuzņēmēja nomaiņai vai piesaistei, ja pastāv kāds no šādiem noteikumiem:
piedāvātais apakšuzņēmējs neatbilst SPSIL un iepirkuma procedūras dokumentos noteiktajām apakšuzņēmējiem izvirzītajām prasībām;
tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst SPSIL un iepirkuma procedūras dokumentos minētajiem pretendentu izslēgšanas noteikumiem;
apakšuzņēmēja maiņas rezultātā tiktu veikti tādi grozījumi iepirkuma piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
Pasūtītājs piekrīt apakšuzņēmēja nomaiņai, ja uz jauno apakšuzņēmēju nav attiecināmi Līguma vispārīgo noteikumu 9.5.punktā minētie noteikumi, šādos gadījumos:
Līguma pielikumā (Apakšuzņēmēju un tiem nodoto darbu saraksts) norādītais apakšuzņēmējs ir rakstveidā paziņojis par atteikšanos piedalīties Līguma izpildē;
Līguma pielikumā (Apakšuzņēmēju un tiem nodoto darbu saraksts) norādītais apakšuzņēmējs atbilst SPSIL un iepirkuma dokumentos minētajiem pretendentu izslēgšanas noteikumiem.
Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu izdarītas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
Ja Pasūtītājs piekrīt Izpildītāja pieteiktajām izmaiņām, Līdzēji attiecīgi groza/papildina Līguma pielikumu (Apakšuzņēmēju un tiem nodoto darbu saraksts) atbilstoši Līguma vispārīgo noteikumu 13.3.punktam.
Fizisko personu datu aizsardzība
Nolūkā nodrošināt Līguma noteikumu izpildes iespējamību, tostarp informācijas apriti, ka arī lai izpildītu uz Līdzējiem attiecināmos juridiskos pienākumus un ievērotu Līdzēju leģitīmās intereses, Līdzējiem ir tiesības apstrādāt no otra Līdzēja iegūtos fizisko personu datus, ievērojot normatīvajos aktos noteiktās prasības šādu datu apstrādei un aizsardzībai, tostarp, bet ne tikai, Vispārīgās datu aizsardzības regulas ((ES) 2016/679) prasības. 
Līdzējs, kurš nodod otram Līdzējam fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu. Līdzējs, kurš Līguma izpildes ietvaros iegūst fizisko personu datus, uzskatāms par iegūto personas datu pārzini un atbild par turpmāku šo personas datu apstrādes atbilstību normatīvo aktu prasībām.
Gadījumā, ja Līguma priekšmeta (Pasūtījuma) izpilde paredz, ka viens no Līdzējiem (apstrādātājs) apstrādā fizisko personu datus otrā Līdzēja (pārziņa) uzdevumā, šāda personu datu apstrāde notiek saskaņā ar noteikumiem "Fizisko personu datu apstrādes noteikumi", kas pievienojami Līgumam kā atsevišķs pielikums.
Nepārvaramas varas apstākļi
Līdzēji tiek atbrīvoti no atbildības par daļēju vai pilnīgu šajā Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kuru iestāšanos Līdzēji nevarēja iepriekš paredzēt un novērst.
Pie šādiem apstākļiem pieskaitāmi - ugunsnelaime, kara darbība, terorakti, epidēmija un pandēmija, dabas stihija, kā arī citi apstākļi, kas neiekļaujas Līdzēju iespējamās kontroles un ietekmes robežās.
Par nepārvaramas varas apstākli nevar tikt atzīta Izpildītāju un citu iesaistīto personu saistību neizpilde, vai nesavlaicīga izpilde.
Tam Līdzējam, kas atsaucas uz nepārvaramu, ārkārtēja rakstura apstākļu darbību, 3 (trīs) dienu laikā par tiem jāpaziņo otram Līdzējam, norādot iespējamo saistību izpildes termiņu.
Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katram no Līdzējiem ir tiesības vienpusēji izbeigt Līgumu. Ja Līgums šādā kārtā tiek izbeigts, nevienam no Līdzējiem nav tiesību pieprasīt no otra Līdzēja zaudējumu atlīdzību.
Līguma izbeigšana
[bookmark: _Ref530063266]Līgums var tikt izbeigts, Līdzējiem savstarpēji rakstveidā vienojoties, vai arī šajā Līgumā noteiktajā kārtībā.
[bookmark: _Ref529448994][bookmark: _Hlk103345225]Pasūtītājs, nosūtot Izpildītājam rakstveida paziņojumu, ir tiesīgs vienpusēji izbeigt Līgumu vai tā daļu, ja iestājies vismaz viens no šādiem gadījumiem:
Izpildītājs 10 (desmit) darba dienu laikā, skaitot no nākamās darba dienas pēc Līgumā noteiktā Pasūtījuma izpildes termiņa iztecēšanas, nav izpildījis Pasūtījumu vai tā daļu;
Izpildītājs nepilda kādas citas Līgumā noteiktās saistības vai pienākumus, un ja Izpildītājs šādu neizpildi nav novērsis 10 (desmit) darba dienu laikā, skaitot no nākamās darba dienas pēc attiecīga rakstveida Pasūtītāja paziņojuma saņemšanas;
Izpildītājs pēc defektu akta parakstīšanas atkārtoti nodod Līguma noteikumiem neatbilstošu Pasūtījumu un/vai ir sagatavoti jau 2 (divi) defektu akti, un/vai Izpildītājs nav novērsis Pasūtījuma trūkumus saskaņā ar Līguma vispārīgo noteikumu 2.6. un/vai 2.8.punktu;
Izpildītājs Līgumā noteiktā termiņā neiesniedz Līguma izpildes nodrošinājumu, vai arī ja iesniegtais Līguma izpildes nodrošinājums ir zaudējis spēku;
Ja ir pasludināts Izpildītāja maksātnespējas process, apturēta Izpildītāja saimnieciskā darbība, vai  Izpildītājs tiek likvidēts;
Tiek konstatēts, ka Izpildītājs, piedaloties iepirkuma procedūrā, ir sniedzis nepatiesu informāciju tā kvalifikācijas novērtēšanai;
Izpildītājs vai jebkurš no Izpildītāja personāla, pārstāvjiem vai apakšuzņēmējiem jebkurai personai ir devis vai piedāvājis (tieši vai netieši) jebkāda veida kukuli, dāvanu, pateicības naudu, komisijas naudu vai citu vērtīgu lietu kā pamudinājumu vai atlīdzību par jebkādas darbības veikšanu vai neveikšanu, vai par labvēlības vai nelabvēlības izrādīšanu vai neizrādīšanu jebkādai personai saistībā ar Līgumu;
Izpildītājs vai jebkurš no Izpildītāja personāla, pārstāvjiem vai apakšuzņēmējiem likumā noteiktajā kārtībā ir atzīts par vainīgo prettiesiskā rīcībā saistībā ar Līguma izpildi;
Tiek konstatēts, ka Izpildītājs vai jebkurš no Izpildītāja personāla, pārstāvjiem vai apakšuzņēmējiem ir iesaistīts darījumu attiecībās, kas rada interešu konflikta situāciju attiecībā uz Līguma izpildi;
Izpildītājs ir izdarījis smagu profesionālās darbības pārkāpumu, kas liek apšaubīt tā godīgumu, vai nav pildījis ar Pasūtītāju noslēgto iepirkuma līgumu, vispārīgo vienošanos vai koncesijas līgumu, un šis fakts ir atzīts ar tādu kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams.
Pasūtītājs, nosūtot Izpildītājam rakstveida paziņojumu, ir tiesīgs vienpusēji izbeigt Līgumu vai tā daļu, un šādu darbību rezultātā Pasūtītājam neiestājas juridiskā atbildība, tai skaitā civiltiesiskā atbildība, ja iestājies vismaz viens no šādiem gadījumiem:
Izpildītājam, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, tā apakšuzņēmējam ir piemērotas Sankcijas un tādēļ Līguma izpilde tiek apgrūtināta vai Līgumu izpildīt nav iespējams;
Pasūtītājam pamatojoties uz pārbaudāmiem faktiem ir pamatotas aizdomas, ka Izpildītāja kapitāla daļas vai akcijas netieši pieder vai Izpildītāju faktiski kontrolē fiziskā vai juridiskā persona, vienība vai struktūra, kurai ir piemērotas Sankcijas, tai skaitā gadījumā, kad šī iemesla dēļ Pasūtītāju apkalpojoša kredītiestāde atsakās veikt maksājumus no Līguma izrietošo saistību izpildei, tai skaitā gadījumos, kad šādai Pasūtītāju apkalpojošai kredītiestādei tiek sniegta papildu informācija vai dokumenti attiecīgā maksājuma izpildei;
Izpildītājs pēc Pasūtītāja pieprasījuma Līgumā noteiktajā termiņā nesniedz uz pārbaudāmiem faktiem balstīto informāciju par Izpildītāja valdes vai padomes locekļiem, tiešajiem vai netiešajiem dalībniekiem, akcionāriem, patiesajiem labuma guvējiem vai informāciju vai dokumentus par Līguma izpildei nepieciešamo preču un/vai materiālu izcelsmes valsti, ražotāju un piegādes maršrutiem, ja šādām precēm un/vai materiāliem Eiropas Savienības tiesību aktos Līguma darbības laikā ir noteikti vai 12 (divpadsmit) mēnešus pirms Līguma noslēgšanas bija noteikti importa, eksporta vai tranzīta ierobežojumi, vai šādas preces un/vai materiāli ir izmantoti Līguma izpildē;
Pasūtītājs  SPSIL 48.pantā minētajā kārtībā ir konstatējis, ka Izpildītājs vai kāda šajā pantā norādītā persona atbilst vismaz vienam tajā minētajam izslēgšanas iemeslam, un Izpildītājs nav spējis nodrošināt uzticamības atjaunošanu SPSIL noteiktajā kārtībā.
[bookmark: _Ref529449165]Izpildītājs, nosūtot Pasūtītājam rakstveida paziņojumu, ir tiesīgs vienpusēji izbeigt Līgumu, ja Pasūtītājs Līgumā noteiktajā termiņā nav veicis apmaksu par izpildītajiem un Līgumā noteiktajā kārtībā pieņemtajiem Pasūtījumiem un Pasūtītāja nokavējums ir sasniedzis vismaz 60 (sešdesmit) dienas. Šajā punktā noteiktais netiek piemērots gadījumos, kad Izpildītājam un/vai Līguma vispārīgo noteikumu 12.3.1.punktā norādītajām personām ir piemērotas Sankcijas un tādēļ apmaksu veikt nav iespējams.
[bookmark: _Ref529448997]Izbeidzot Līgumu Līguma vispārīgo noteikumu 12.1. līdz 12.4.punktos noteiktajos gadījumos, Līdzēji sagatavo un abpusēji paraksta atsevišķu aktu par faktiski veikto Pasūtījuma izpildi, apjomu un to vērtību. Sagatavojot aktu, Līdzēji ņem vērā veiktā Pasūtījuma izpildes kvalitāti. Pasūtītājs samaksā Izpildītājam par saskaņā ar Līguma noteikumiem izpildīto Pasūtījumu vai tā posmiem, atbilstoši sagatavotajam aktam un atbilstoši pielikumā (Pasūtījuma specifikācija) noteiktajiem izcenojumiem. Izdarot samaksu, Pasūtītājs ir tiesīgs ieturēt aprēķināto līgumsodu un/vai tiešo zaudējumu atlīdzību. Līdzēji savstarpējo norēķinu šajā punktā minētajā gadījumā veic 30 (trīsdesmit) dienu laikā pēc šajā punktā minētā akta parakstīšanas, izņemot gadījumus, kad Pasūtītājam saskaņā ar Latvijas Republikas normatīvajiem aktiem ir aizliegts veikt norēķinus ar Izpildītāju.  
Nobeiguma noteikumi
Līdzēji apliecina, ka tiem ir attiecīgās pilnvaras, lai slēgtu šo Līgumu un uzņemtos tajā noteiktās tiesības un pienākumus, kā arī iespējas veikt šajā Līgumā noteikto pienākumu izpildi.
Līdzēji vienojas, ka šis Līgums kopā ar tā pielikumiem, kā arī Līguma izpildes laikā iegūtā informācija ir konfidenciāla, izņemot šī Līguma priekšmetu, termiņu, Līguma summu un Līdzējus, un šī informācija nedrīkst tikt izpausta trešajām personām. Šajā punktā noteiktie ierobežojumi neattiecas uz gadījumiem, kad kādam no Līdzējiem informācija ir jāpublisko saskaņā ar Latvijas Republikas normatīvajiem aktiem.
[bookmark: _Ref529448699]Izmaiņas vai papildinājumi Līgumā jāsagatavo rakstveidā un jāparaksta abiem Līdzējiem. Šādas izmaiņas un papildinājumi ar to parakstīšanas brīdi kļūst par šī Līguma neatņemamu sastāvdaļu. Līguma grozījumi nav jāsagatavo rakstveidā Līguma vispārīgo noteikumu 13.8.punktā noteiktajā gadījumā, kad izmaiņas tiek paziņotas, nosūtot paziņojumu.
Jautājumi, kas nav noteikti šajā Līgumā, tiek risināti saskaņā ar Latvijas Republikas normatīvajiem aktiem.
Jebkādus ar Līguma izpildi saistītus strīdus un/vai nesaskaņas Līdzēji risina savstarpēju pārrunu ceļā. Ja 2 (divu) nedēļu laikā no strīda rašanās dienas Līdzēji nav spējuši panākt risinājumu savstarpēju pārrunu ceļā, Līdzēji strīdus risina Latvijas Republikas tiesās atbilstoši Latvijas Republikas normatīvajiem aktiem.
Visas Līdzēju sarunas, vienošanās, sarakste un citas darbības, attiecībā uz šī Līguma noslēgšanu un šī Līguma priekšmetu, kas veiktas pirms šī Līguma noslēgšanas, zaudē juridisko spēku pēc šī Līguma parakstīšanas. Šis noteikums neattiecas uz ar Līguma saistīto iepirkuma procedūras nolikumu un Izpildītāja (Pretendenta) iesniegto piedāvājumu.
Kādam no šī Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos un šādā gadījumā Līdzējiem ir pienākums piemērot Līgumu spēkā esošo normatīvo aktu prasībām.
[bookmark: _Ref529449063]Ja kādam no Līdzējiem tiek mainīts juridiskais statuss, Līdzēju darbinieku pārstāvības tiesības, vai kādi Līgumā minētie Līdzēju rekvizīti, tajā skaitā kredītiestādes norēķinu konti, telefona numuri, e-pasta adreses, juridiskās adreses u.c., tad tas nekavējoties rakstveidā paziņo par to otram Līdzējam. Ja tiek mainīti Izpildītāja (Latvijas Republikas rezidenta) norēķinu rekvizīti un kredītiestāde atrodas ārpus Latvijas Republikas, Izpildītāja pienākums ir kopā ar šādu paziņojumu iesniegt Pasūtītājam apliecinātu izdruku/izziņu no Valsts ieņēmumu dienesta Elektroniskās deklarēšanas sistēmas (VID EDS) par to, ka šādi norēķinu rekvizīti ir reģistrēti Valsts ieņēmumu dienestā. Ja Līdzējs neizpilda šī punkta noteikumus, uzskatāms, ka otrs Līdzējs ir pilnībā izpildījis savas saistības, lietojot Līgumā esošo informāciju par otru Līdzēju. Šajā punktā minētie noteikumi attiecas arī uz Līgumā un tā pielikumos minētajiem Līdzēju pārstāvjiem un to rekvizītiem.

